شەفەق نیوز/ مەدەنییگ لەوەر مرافەیگ وە چەقو کوشیا، و تەرم پیاویگ نەناسریاگ پەیا کریا، لە دوو رووداو جیاجیا لە دوو ناوچە لە بەغداد پایتەخت،  وەگورەی سەرچەوەیگ ئەمنی وەرپرس،  ئمڕوو یەکشەممە.
سەرچەوەگە ئەرا ئاژانس شەفەق نیوز وت: مەدەنییگ لەوەر مرافەیگ لەناوبەین چەن کەسیگ رەسیە وەکارهاوردن چەقو لەشار سەدر لە بەغداد کوشیا.
سەرچەوەگە وتیش؛ تەرمیگ نەناسریاگ لەناو یەکیگ لە مەیدانە چوونەتە لە ناوچە جسر دیالە کۆنە، و دیاری کرد ک تەرمەگە نیشانەی شکەنجە وەپیەو بۊی.
